3.7.2023
SL
Uradni list Evropske unije
L 168/23
(8)
Razmere predstavljajo specifičen problem v smislu člena 221 Uredbe (EU) št.
1308/2013.
Tega specifičnega problema v omejenem številu regij v nekaterih državah članicah ni mogoče obravnavati z ukrepi iz člena 219 ali 220 navedene uredbe, saj se ne nanaša specifično na obstoječe motnje na trgu ali izrecno grožnjo takšnih motenj niti na ukrepe za boj proti širitvi bolezni živali ali izgubi zaupanja potrošnikov zaradi tveganj za zdravje ljudi, živali ali rastlin.
Da bi se izognili hitremu nadaljnjemu poslabšanju ekonomske sposobnosti kmetov v nekaterih regijah Bolgarije, Madžarske, Poljske, Romunije in Slovaške, razmere poleg tega zahtevajo hitro ukrepanje.
(9)
Zato je primerno vzpostaviti nujni ukrep pomoči ter Bolgariji, Madžarski, Poljski, Romuniji in Slovaški zagotoviti finančna sredstva za pomoč kmetom, ki jih je prizadel povečan uvoz žit in oljnic iz Ukrajine, za obdobje, ki je nujno potrebno.
(10)
Znesek, ki bo na voljo Bolgariji, Madžarski, Poljski, Romuniji in Slovaški, bi bilo treba določiti ob upoštevanju zlasti njihovega položaja v kmetijskem sektorju Unije, in sicer na podlagi neto zgornjih mej za neposredna plačila iz Priloge III k Uredbi (EU) št.
1307/2013 Evropskega parlamenta in Sveta (4) ter relativne rasti trgovine z žiti in oljnicami v navedene države.
(11)
Bolgarija, Madžarska, Poljska, Romunija in Slovaška bi morale pomoč razdeliti po najučinkovitejših kanalih na podlagi objektivnih in nediskriminatornih meril, ki upoštevajo obseg težav kmetov in gospodarsko škodo pri pridelavi žit in oljnic na prizadetih območjih, obenem pa zagotoviti, da so ti kmetje končni prejemniki pomoči, ter se izogniti vsakršnemu izkrivljanju trga in konkurence.
(12)
Glede na to, da bi znesek, dodeljen Bolgariji, Madžarski, Poljski, Romuniji in Slovaški, nadomestil samo del dejanske izgube kmetov na prizadetih območjih, bi bilo treba tem državam članicam dovoliti, da navedenim proizvajalcem dodelijo dodatno nacionalno pomoč pod pogoji in v rokih, ki jih določa ta uredba.
(13)
Da se Bolgariji, Madžarski, Poljski, Romuniji in Slovaški zagotovi prilagodljivost pri razdeljevanju pomoči, saj se v danih okoliščinah soočajo s težavami kmetov, bi jim bilo treba dovoliti, da pomoč kumulirajo z drugo pomočjo, financirano iz Evropskega kmetijskega jamstvenega sklada in Evropskega kmetijskega sklada za razvoj podeželja, ne da bi kmetje prejeli prekomerna nadomestila.
(14)
Da bi se izognili prekomernim nadomestilom, bi morale Bolgarija, Madžarska, Poljska, Romunija in Slovaška upoštevati podporo, dodeljeno v okviru drugih nacionalnih instrumentov podpore ali instrumentov podpore Unije ali zasebnih shem, da bi se odzvali na učinek povečanega uvoza žit in oljnic iz Ukrajine v prizadetih regijah.
(15)
Ker je pomoč Unije določena v eurih, je zaradi zagotavljanja enotne in hkratne uporabe treba določiti datum za pretvorbo zneskov, dodeljenih državam članicam, ki niso sprejele eura kot svoje nacionalne valute, kot velja za Bolgarijo, Madžarsko, Poljsko in Romunijo.
Ker ta uredba ne določa roka za vložitev vlog za pomoč, je primerno, da se za namene člena 30(3) Delegirane uredbe Komisije (EU) 2022/127 (5) datum začetka veljavnosti te uredbe šteje za operativni dogodek za menjalni tečaj za zneske iz te uredbe.
(16)
Iz proračunskih razlogov bi morala Unija financirati odhodke, ki jih imajo Bolgarija, Madžarska, Poljska, Romunija in Slovaška le, kadar se takšni odhodki izvršijo do datuma za upravičenost odhodkov.
(4) Uredba (EU) št.
1307/2013 Evropskega parlamenta in Sveta z dne 17. decembra 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št.
637/2008 in Uredbe Sveta (ES) št.
73/2009 (UL L 347, 20.12.2013, str. 608).
(5) Delegirana uredba Komisije (EU) 2022/127 z dne 7. decembra 2021 o dopolnitvi Uredbe (EU) 2021/2116 Evropskega parlamenta in Sveta s pravili o plačilnih agencijah in drugih organih, finančnem upravljanju, potrditvi obračunov, varščinah in uporabi eura (UL L 20, 31.1.2022, str. 95).